**POISTENIE ERAPO**

Dávame do pozornosti nové špecializované poistenie pre Erasmus+ mobility ERAPO, ktoré bolo vyvinuté pre potreby študentov, idúcich na Erasmus+ študijné pobyty a stáže. Ide o prvý projekt poistenia na Slovensku, špeciálne navrhnutý pre Erasmus účastníkov, do ktorého sa rozhodla zapojiť poisťovňa UNION.   
  
**Poistenie zahŕňa potrebné krytie pre všetky typy mobilít, predovšetkým však doteraz chýbajúcu  zodpovednosť za škodu spôsobenú počas stáží v prijímajúcich organizáciách (podnikoch alebo školách**). Poistenie ERAPO bolo vyvinuté, aby zjednodušilo uzatvorenie poistenia pre účastníkov ako aj kontrolu jeho správnosti a evidenciu pre Erasmus koordinátorov.

Študenti doteraz často využívali ročné cestovné **poistenia cez preukazy ISIC, ktoré nie sú vhodné pre Erasmus+ mobility za účelom stáže** (trvanie jednej cesty je maximálne 30 dní).

Poistenie ERAPO sa dá uzatvoriť pre krajiny celého sveta a na ľubovoľnú dĺžku mobility. Uzatvára sa online, s ponukou výberu balíkov krytia podľa typov mobilít a s podrobnými inštrukciami, čo je potrebné predložiť Erasmus koordinátorom.

Študentom aj koordinátorom je poskytnutá telefonická asistencia pred uzatvorením poistenia ako aj počas riešenia prípadných udalostí.  
  
Viac informácií nájdete na [www.erapo.sk](http://www.erapo.sk/) Ak by ste mali otázky, obráťte sa priamo na e-mail:  [info@erapo.sk](javascript:linkTo_UnCryptMailto('jxfiql7fkclXboxml+ph');), Tel: 0948 188 108.

**Pre všetky stážové pobyty uskutočnené od marca 2018** už **bude akceptované iba poistenie ERAPO**, **balík STANDARD alebo PREMIUM**, keďže pokrývajú všetky súčasti poistenia, ktoré si je študent povinný uzatvoriť pred odchodom na stáž**.**